Bestyrelsesmøde 17 marts 2022 – Hvidovre Sejlklub Suset.

Deltagere: Kurt Jakobsen

Hans Henrik Andersen

Ulrik Larsen (ref)

Henrik Hansen

Steen Larsen

Jan Larsen

Kurt Sejsbo

Rune Pedersen

Afbud: Stig Petersen

**Godkendelse af referat**

Godkendt

**Generalforsamling**

Der var fremsendt udkast til dagsorden til den kommende generalforsamling.

Hvert af forslagene i den udsendte dagsorden skal oplistes som separate forslag når dagsorden sendes ud. Kurt tilretter.

**Køkken**

Der var fremsendt en grov analyse af økonomien af køkkenet (vedligeholdelse, renovering m.m.) over de seneste 5 år. Dette set i lyset af der er underskud til driften generelt.

Der var drøftelser om hvad klubbens behov/ønsker er, både i forhold til at få et bedre klubliv, have tilbud om restaurant på havnen m.m.

Efter en længere snak var der enighed om, at det bør drøftes med klubbens medlemmer i forhold til hvad klubben vil fremadrettet. Kurt kommer med et oplæg til en sådan klubaften. Der skal forberedes oplæg og baggrundsmateriale (herunder økonomi). Der blev også drøftet muligheden for at få ekstern bistand til at organisere det.

**Regnskab**

Rune havde fremsendt et udkast til årsregnskab som blev drøftet.

Generelt så det fint ud og kun mindre justeringer blev drøftet.

Kommunen har fremover forlangt, at der er en registreret revisor der gennemgår havnens regnskab.

**Havnen**

Der var brugerrådsmøde i sidste uge. Der var dog kun en der mødte op.

Rune og Kurt har haft møde med kommunen. De ville gerne drøfte driftsaftalen. Det var et positivt møde ift at få den forlænget i et par år mere.

De ville undersøge nærmere mht. brugsretsaftalen, som der (stadig) ikke er afklaring på.

Tømningsanlæg på havnen. Der er hentet et overslag på hvad det koster. Det bliver taget op i kommunen.

Jan og Henrik H har tidligere kigget på forskellige anlæg. De genfinder produkterne og priser.

Der er netop modtaget status fra kommunen på uddybningsprojekt. De går i gang i uge 13 og det tager ca. 8 uger. Der var bekymring på at de skal ”rode rundt” i havnen det meste af maj måned. Vi går i dialog omkring det og skal få det til at forløbe mest smidigt.

**Klubhus**

Hans Henrik undersøger mulighed for tilslutning af fjernvarme.

**Sejlads**

Der er lånt en J70 af Sejlsportsligaen som kommer til at være i klubben i maj måned.

Ulrik/Jan kommer med et oplæg til brug, så flest mulig får mulighed for at prøve.

Der har været instruktørmøde i sejlerskolen, hvor rammerne for årets gang blev drøftet. Der mangler pt. en person til at bistå/rådgive omkring praktiske opgaver i sejlerskolen.

Der er kommet en ekstra mini 12 ’er som er doneret til klubben af et medlem. Den bliver tilmeldt forsikringen (Jan L.)